Մի քանի տարի առաջ հենց Վլադիմիր Սպիվակովի շնորհիվ ստացա Ռուսաստանի Դաշնության նախագահի՝ մշակույթի երիտասարդ գործիչներին տրվող մրցանակը: Սպիվակովն ինձ մշտապես ուղղորդում է իմ պահապան հրեշտակի պես: Նա հայ ժողովրդի հետ ջերմ կապեր ունի: Ես պետք է մասնակցեի Ցեղասպանության 100-րդ տարելիցին նրա՝ Հայաստանում անցկացված համերգին, բայց գրաֆիկս թույլ չտվեց: Դա կլիներ իմ առաջին այցը Հայաստան: Բայց, բարեբախտաբար, հնարավորություն ընձեռվեց աշխատելու Սերգեյ Սմբատյանի, Կոնստանտին Օրբելյանի հետ: